Ziγ ula d kečč...D lmuḥal ad tesleḍ i yir awal seg imi-s. Tessen dacu txeddem…kulec s tufra… D tagwersa n teylewt…ala win yewten d win ittewten i yezṛan ttbut. Lukan ad n-tkecmeḍ s axxam ad tḥeḍṛeḍ, ad as-t-inniḍ, Nnana Faḍma di lǧennet i tella, ad astinniḍ Nna Fa d lmalaykat i d-bbwi s axxam-is. Ma yella win yellan, ad iyi-d-zwir ar tebburt, ad iyi-d-heggi aqejmuṛ, ad iyi-d inni: Aεslama a yemm-as Faḍma (nettat s usmejgar) ahat taεyiḍ…ad-am-d ḥmuγ ciṭ n lqahwa? Neγ tebγiḍ ad-am siγaγ ciṭ n tmes ad tesḥmuḍ? Neγ ad am-d-ggeγ cit n lqewt? …Eeeeeeh…. a d TIZREMT!!!…ma yella win yellan a mmi ḥebbu, akka (teswaεd s ufus-is) i diyi-txeddem… d times s ddaw walim. Neγ tγileḍ ad d-slen lǧiran i ṣut-is, neγ ad-as- slen ad iyi-d-inni ala, naγ..jami ad tesleḍ i taγect-is. Mi nella kan weḥd-nneγ (teswaεd am win a yweγmen wayeḍ) txeddem deg-i lebγi-s. Tettugad ad zṛen medden…imken tettugad imawlanis, zṛiγ nehhutt s ayen ilhan, axataṛ mačči d Muḥd nni yinu i tettugaḍ…netta ulac!!!